ขอถามหน่อยครับคือผมมีอะไรกับแฟนอวัยวะบางทีแข็งบางทีก็ไม่แข็ง​ ผมเคยป็นมาสองครั้งแล้วครับหายไปเกือบ2ปีแล้วกับมาเป็นอีกสาเหตุเกิดจากอะไรหรอครับ
สวัสดีค่ะ การที่อวัยวะเพศชายไม่แข็งเวลาจะมีเพศสัมพันธ์นั้น อาจจะเกิดจาก สาเหตุทางกายเช่นโรคเบาหวาน โรคความดันโลหิตสูง เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย ผลข้างเคียงจากการใช้ยาบางชนิดที่ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศขึ้นมาได้อีกสาเหตุหนึ่งก็คือสาเหตุทางจิตใจ นั่นคือ มีความเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า โรคซึมเศร้า เป็นต้นควรไปพบแพทย์เพื่อประเมินว่าสาเหตุน่าจะมาจากสาเหตุในกลุ่มใด และพบแพทย์เฉพาะทางที่เกี่ยวข้องเพื่อรักษาตามสาเหตุนั้นๆต่อไปเบื้องต้น ควรจะพูดคุยเปิดใจกับผู้ที่มีเพศสัมพันธ์ด้วยและร่วมแก้ปัญหาไปด้วยกันเบื้องต้นถ้าทำได้ ออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองเด็ดขาด